text: TV SYD sender kun kl. 19,30 søndag
  11 september 2011 kl. 08.25
  På grund af TV 2s markering af 10 året for terror-angrebet den 11. september 2001, sender TV SYD søndag alene udsendelse kl. 19,30.
  Natasja Crone og Ulla Terkelsen følger fra kl. 14 mindehøjtideligheden tæt på Ground Zero, hvor bl.a. to amerikanske præsidenter deltager - og det betyder, at TV SYDs nyhedsudsendelse kl. 18,10 må vige pladsen.
  Husk at du nu kan se TV SYD på din smartphone, indtil vi er klar med nyheder og reportager kl. 19,30.
  TV 2 markerer dagen med flere direkte transmissioner fra New York, gæster i Danmark og indslag fra korrespondenter i Mellemøsten. 
  Søndag er det præcis ti år siden, at al-Qaeda-terrorister kaprede fire passagerfly i USA og udførte terroraktioner, der rystede hele verden.
  